stanford-oval/wikipedia huggingface dataset:
Adigrat
Maantiede

Adigrat sijaitsee Etiopian Tigrayn osavaltion koillisosassa. Kaupunki sijaitsee tiellä kohti Eritreaa ollen Etiopian puolelta saavuttaessa viimeinen suurempi kaupunki Etiopian puolella. Matkaa Etiopian pääkaupunki Addis Abebaan on 898 kilometriä. Tigrayn pääkaupunki Mekele sijaitsee Adigratista noin 125 kilometriä etelään. Ympäröivä maasto tunnetaan hiekkakivimuodostelmista.
Historia

Dejazmach (kenraalia vastaava arvonimi) Sabagadis rakennutti tukikohtansa Adigratiin vuonna 1818. Kun Sabagadis kuitenkin kuoli taistelussa oromoja vastaan vuonna 1831 paikka menetti strategisen merkityksensä. Brittien hyökätessä Etiopiaan vuonna 1868 Robert Napierin johtamat brittijoukot pitivät leiriä Adigratissa. Italialaiset miehittivät Adigratin ensimmäisen Italian–Etiopian sodan aikana 25. maaliskuuta 1895 ja paikka linnoitettiin. Sota päättyi Adowan taistelu jälkeen italialaisten tappioon ja he joutuivat rauhaa tehdessään luopumaan myös Adigratista toukokuussa 1896. Italialaiset palasivat kuitenkin toisen Italian–Etiopian sodan aikana lokakuussa 1935. Kaupunki vallattiin takaisin toisen maailmansodan aikana vuonna 1941, mutta myöhemmin vielä 1940-luvulla sitä pitivät hallussaan Tigrayn alueella vaikuttaneet woyane-kapinalliset. Kapina kukistettiin lopulta brittien ilmatuen turvin.
Etiopian Derg-hallinnon aikana 1970-luvulla Adigratista tuli yksi hallinnon vastaisen opposition keskuksista. Paikalliset vaikuttivat esimerkiksi Tigrayn kansan vapautusrintaman riveissä. Kaupunki päätyi joksikin aikaa kapinallisten käsiin, mutta Derg jälleenvaltasi sen kesällä 1988. Derg-hallinnon sotilaiden vetäytyessä helmikuussa 1989 kaupunkia tuhottiin. Kaupunki kärsi myös tulituksesta Eritrean–Etiopian sodan aikana vuonna 1998. Kaupunki menestyi taloudellisesti, kun Eritrea ja Etiopia avasivat uudelleen rajansa vuonna 2019. Kuitenkin jo 2020-luvun alussa kaupungissa taisteltiin jälleen Tigrayn kriisin puhjettua. Ensin kaupungin valtasivat hallituksen joukot ja kesällä 2021 Tigrayn kapinalliset.
Väestö

Adigratin asukasluku oli Etiopian vuoden 2007 väestönlaskennan mukaan 57 588. Vuonna 2001 asukasluku oli noin 46 000, vuonna 1994 37 400, vuonna 1984 16 300 ja vuonna 1967 7 933.
Ympäröivää maisemaa.
Kaupunkikuvaa.
Paikallinen katolilainen kirkko.
Lordi Forbes

Lordi Forbes (eng. Lord Forbes) on on skotlantilainen päärinarvo.
Lordi Forbesin vaakuna
Lordin arvo annettiin joskus n. 1444-1445 Sir Alexander Forbesille, ritarille, joka oli tuolloin Forbesin lääninherrana ("feudal baron"). Vuonna 1445 hänen mainitaan lordi Forbesina ja viimeinen maininta hänestä lordina on 12. heinäkuuta 1447.
 Alexanderin jälkeläinen William, 12. lordi Forbes, toimi Aberdeenshiren ja Kincardineshiren lordiluutnanttina. James, 17. lordi Forbes, oli Britannian armeijan kenraali ja toimi Skotlannin parlamentin ylähuoneen jäsenenä vuosina 1806–1843. Jamesin poika Walter, 18. Lordi Forbes, taisteli Waterloon taistelussa vuonna 1815.
Vuonna 2017 arvonimi siirtyi nykyiselle 23. lordille Malcolm Forbesille, joka on myös Forbesin suvun päämies.
Forbesin lordit

Alexander Forbes, 1. Lordi Forbes  (1380–1448)
James Forbes, 2. Lordi Forbes (k. 1462)
William Forbes, 3.  Lordi Forbes (k. 1483)
Alexander Forbes, 4.  Lordi Forbes (k. 1491)
Arthur Forbes, 5.  Lordi Forbes (k. 1493)
John Forbes, 6. Lordi Forbes (1475–1547)
William Forbes, 7. Lordi Forbes (1513-1593)
John Forbes, 8. Lordi Forbes (1561–1606)
Arthur Forbes, 9. Lordi Forbes (1581–1641)
Alexander Forbes, 10. Lordi Forbes (k. 1672)
William Forbes, 11. Lordi Forbes (k. 1697)
William Forbes, 12. Lordi Forbes (1656–1716)
William Forbes, 13. Lordi Forbes (k. 1730)
Francis Forbes, 14. Lordi Forbes (1721–1734)
James Forbes, 15. Lordi Forbes (1689–1761)
James Forbes, 16. Lordi Forbes (1749–1804)
James Ochanbar Forbes, 17. Lordi Forbes (1765–1843)
Walter Forbes, 18. Lordi Forbes (1798–1868)
Horace Forbes, 19. Lordi Forbes (1823–1914)
Atholl Monson Forbes, 20. Lordi Forbes (1841–1916)
Atholl Forbes, 21. Lordi Forbes (1882–1953)
Nigel Ivan Forbes, 22. Lordi Forbes (1918–2013)
Malcolm Forbes, 23. Lordi Forbes (s. 1946)
Tämänhetkinen perillinen on nykyisen Lordi Forbesin poika, Geordie Malcolm Andrew Forbes (s. 2010).
21 Savage

| 21 Savage |
| --- | --- |

Henkilötiedot
Koko nimi:  Shayaa Bin Abraham-Joseph
Syntynyt: Plaistow, Newham, Lontoo, Iso-Britannia
Ammatti:  rap-artisti
Muusikko
Taiteilijanimi:  21 Savage
Laulukielet:  englanti
Aktiivisena:  2013–
Tyylilajit:  hip hop, trap, gangsta-rap
Levy-yhtiöt:  Slaughter Gang, Epic Records
Aiheesta muualla
Kotisivut
  [ Muokkaa Wikidatassa ] [ ohje ]  
21 Savage (oik. Shayaa Bin Abraham-Joseph , s. 22. lokakuuta 1992 Lontoo, Iso-Britannia) on englantilainen rap-artisti.
Abraham-Joseph tunnetaan parhaiten kappaleestaan "Bank Account", joka oli parhaimmillaan Billboard Hot 100 -listalla sijalla 12. Abraham-Josephin esikoisalbumi Issa Album julkaistiin 7. heinäkuuta 2017. 21 Savage vieraili Post Malonen kappaleessa "Rockstar", joka ylsi Billboard Hot 100 -listalla ensimmäiseksi.
Nuoruus

Abraham-Joseph syntyi 22. lokakuuta 1992 Lontoossa St. Vincentiltä kotoisin olevalle isälle ja Dominicalta kotoisin olevalle äidille. Hänellä on kymmenen sisarusta. Syntymäpäivänään vuonna 2013 Abraham-Joseph joutui ammutuksi. Hänet tuomittiin vuonna 2014 huumeiden hallussapidosta.
Ura

21 Savagen esikoissingle "Picky" julkaistiin 12. marraskuuta 2014.
Vuonna 2016 julkaistu EP Savage Mode oli Abraham-Josephin läpimurto, ja albumi pääsi Billboard 200 -listalla sijalle 23.
Tammikuussa 2017 Abraham-Joseph teki levytyssopimuksen Epic Recordsin kanssa, ja myöhemmin samana vuonna ilmestyi myös hänen esikoisalbuminsa.
Yksityiselämä

21 Savagella on kolme lasta. Hän harjoittaa Ifá-nimistä afrikkalaisperäistä uskontoa.
4. helmikuuta 2019 21 Savage pidätettiin Yhdysvaltojen maahanmuuttoviraston toimesta laittoman maassa oleskelun takia. Viraston mukaan 21 Savage oli saapunut Yhdysvaltoihin Britanniasta vuonna 2006 laillisesti, mutta hän ei palannut kotimaahansa ennen viisuminsa vanhentumista.
Diskografia

Savage Mode (2016)
Issa Album (2017)
Without Warning (2017)
I Am > I Was (2018)
Savage Mode 2 (2020)
Her Loss (2022)
american dream (2024)
Long Cool Woman (in a Black Dress)

| ”Long Cool Woman (in a Black Dress)” The Hollies |
| --- | --- | --- |

Singlen tiedot
 Albumilta: Distant Light
 Julkaistu: maaliskuu 1972
 Formaatti: 7"-single
 Tuottaja(t): The Hollies, Ron Richards
 Tyylilaji: rock and roll
 Kesto: 03.17
 Levy-yhtiö: Polydor, Parlophone, Hansa
Listasijoitukset
  Yhdysvallat – 2.    Iso-Britannia – 32.    Ks. lisää listasijoituksia
The Holliesin muut singlet
| ”The Baby” 1972 | ”Long Cool Woman (in a Black Dress)” 1972 | ”Long Dark Road” 1972 |
Long Cool Woman (in a Black Dress) (tunnettu myös muodoissa ”Long Cool Woman in a Black Dress” ja ”Long Cool Woman”) on brittiläisen The Hollies -yhtyeen kappale vuoden 1971 albumilta Distant Light. Kappaleesta muodostui suuri hitti muun muassa Yhdysvalloissa, kun se julkaistiin singlenä vuonna 1972.
Kappaleen rakenne

Musiikkinäyte
Alle 10%:n näyte kappaleesta.
Äänitiedostojen kuunteluohjeet
Kappaletta on pidetty yhtyeelle epäominaisena, koska se ei edusta tyyliltään sille ominaista popmusiikkia, vaan enemmänkin funkahtavaa rock and rollia. Kappale sai vahvoja vaikutteita yhdysvaltalaiselta Creedence Clearwater Revival -yhtyeeltä sisältäen myös swamp rock -tyylisen kitarariffin.
Sanoitusta on luonnehdittu pienimuotoiseksi rikostarinaksi. Riviä ”She was a long cool woman in a black dress / Just a 5' 9" beautiful tall” on pidetty eräänä rockhistorian epäselvimmistä. Kappaleessa ei ole Holliesille epätyypillisesti lainkaan taustalaulua, mikä johtuu siitä, että yhtyeen laulusolisti Allan Clarke suunnitteli julkaisevansa kappaleen soololevyllään Hollies-albumin sijaan.
Taustaa ja äänitys

Vaikka kappaleen tekijätietoihin kirjoittajiksi on merkitty Roger Greenaway, Roger Cook ja Allan Clarke, The Holliesin rumpalin, Bobby Elliottin, mukaan sen kirjoitti yksin solisti Clarke. Kun hän soitti sen kitaralla ensimmäisen kerran yhtyetovereilleen, oli se tyyliltään nopea ja countrymainen. AIR London -studiossa tempoa kuitenkin hidastettiin. Kun äänittäjä John Punter oli nauhoittanut ”Long Cool Womanista” kaksi tai kolme ottoa, yhtye piti lopputulosta tavallisen hyvänä albumiraitana.
Julkaisu ja vastaanotto

The Holliesin Yhdysvaltain levy-yhtiö oli kappaleen potentiaalista yhtyettä vakuuttuneempi ja päätti julkaista sen singlenä. Manner-Euroopassa single ilmestyi maaliskuussa 1972. Studioalbumi Distant Light, jolle kappale sisältyy, oli julkaistu vuotta aiemmin, ja ennen singlen julkaisua myös solisti Allan Clarke oli jättänyt Holliesin siirtyen soolouralle. Hänet oli korvannut ruotsalainen Mikael Rickfors.
Kappale jäi brittilistalla sijalle 32, mutta ylsi Yhdysvaltain Billboard Hot 100 -listalla aina sijalle 2 asti myyden kultaa. Tämä oli yllätys, sillä yhtyeen suosio oli aikaisemmin ollut paljon suurempi sen kotimaassa kuin Atlantin takana. Listakakkoseksi laulu ylsi myös Australiassa ja Uudessa-Seelannissa. Ykköseksi se nousi Etelä-Afrikassa ja Kanadassa (2 viikkoa). Kun ”Long Cool Womanista” oli tullut hitti, solisti Clarke lopetti soolouransa ja palasi yhtyeeseen syrjäyttäen Mikael Rickforsin.
27. marraskuuta 2000 singlen myynti Yhdysvalloissa ylitti platinalevyyn oikeuttavan määrän. Kappaleesta ovat levyttäneet cover-version John Easdale, Rockapella ja Charlie Sexton.
Kappaleet singlellä

A-puoli
Long Cool Woman (in a Black Dress) – 3.17 (säv. Roger Greenaway/Roger Cook/Allan Clarke)
B-puoli
Life I’ve Led – 3.55
Kokoonpano

Allan Clarke – laulu, kitara
Tony Hicks – kitara
Terry Sylvester – kitara
Bernie Calvert – bassokitara
Bobby Elliott – rummut
Abyssic Hate

| Abyssic Hate> Tiedot |
| --- | --- |
Toiminnassa:  1993–
Tyylilaji:  black metal
Laulukieli:  englanti
Jäsenet:  Shane Rout, kaikki instrumentit  
Entiset jäsenet:  Brad Johnston, kitara (1994) 
Levy-yhtiö:  Darker Than Black, 1998   No Colours Records, 2000–  
Aiheesta muualla
Kotisivut
Infobox OKNimi-testi OK: 
Abyssic Hate on australialainen yhden miehen black metal -yhtye, jonka perusti Shane Rout vuonna 1993. Häneltä on julkaistu vain yksi studioalbumi, mutta Abyssic Haten historiasta löytyy seitsemän muutakin julkaisua. Ainokainen albumi, Suicidal Emotions, on yleensä luokiteltu yhdeksi depressiivisen black metallin tärkeimmäksi teokseksi. Taannoinmilloin?  hän julkaisi kokoelman vanhoista demoista ja muista harvinaisuuksista.
Nimensä Abyssic Hate sai Darkthronen kappaleesta "In the Shadow of the Horns".
Diskografia

| --- | --- |
 Studioalbumit Suicidal Emotions (2000,  No Colours Records) EP:t Eternal Damnation (1998,  Darker Than Black) Split-albumit United by Heathen Blood (1997,  Det Hedenske Folk -split, Bloodless Creations) Kokoelma-albumit A Decade of Hate (2006,  No Colours Records)  The Source of Suffering (2017) :  Demot Cleansing of an Ancient Race (1994,  omakustanne)  Depression (1995,  omakustanne)  Life is a Pain in the Neck (1996,  omakustanne)  Betrayed (1999,  omakustanne)
Aiheesta muualla

Virallinen sivusto (Arkistoitu – Internet Archive) (englanniksi)
Abyssic Hate Encyclopaedia Metallumissa (englanniksi)
Abyssic Hate Last.fm:ssä (englanniksi)
Linnéa Åberg

| Henkilötiedot |
| --- | --- | --- |
Syntymäaika: 28. kesäkuuta 1996
Syntymäpaikka: Ruotsi
Kansalaisuus:  Ruotsi
Pelipaikka: hyökkääjä
Linnéa Åberg (s. 28. kesäkuuta 1996) on ruotsalainen jalkapalloilija, pelipaikaltaan hyökkääjä. Åberg pelasi viimeksi Umeå IK:n riveissä, johon hän siirtyi vuonna 2017 Sunnanå SK:sta.
Lino Esterino Garavaglia

Lino Esterino Garavaglia (9. syyskuuta 1927 Mesero – 12. kesäkuuta 2020) oli italialainen roomalaiskatolinen piispa. Hänet vihittiin kapusiinien papiksi 5. joulukuuta 1954 ja nimitettiin Tivolin hiippakunnan koadjuuttoripiispaksi 11. helmikuuta 1986. Piispaksi vihkiminen seurasi 8. maaliskuuta. Pääkonsekraattorina toimi Lucas Moreira Neves, jota avustivat Vincenzo Fagiolo ja Guglielmo Giaquinta.
25. kesäkuuta 1987 Garavagliasta tuli Tivolin piispa, ja 25. maaliskuuta 1991 hän sai nimityksen Cesena-Sarsinan hiippakunnan piispaksi, jona hän toimi, kunnes jäi eläkkeelle 3. joulukuuta 2003.
Luettelo Nurmijärven julkisista taideteoksista ja muistomerkeistä

Luettelo Nurmijärven julkisista taideteoksista ja muistomerkeistä sisältää Nurmijärven kunnassa olevat pysyvät patsaat, muistomerkit ja muistolaatat.
Aiheesta muualla

Kuvia tai muita tiedostoja aiheesta Julkisia taideteoksia ja muistomerkkejä Nurmijärvellä Wikimedia Commonsissa
Julkiset veistokset ja muistomerkit kirkonkylässä
Julkiset veistokset ja muistomerkit muissa kylissä
Luettelo Venäjän puolueista

Tämä artikkeli on luettelo Venäjän puolueista.
Tällä hetkellä edustettuna Valtioduumassa

Valtioduuman suurin puolue on duuman vaalien 2016 jälkeen kansanpuolue Yhtenäinen Venäjä.
| Puolue> Nimi | Puolue> Nimi | Puolue> Perustettu | Politiikka> Puheenjohtaja | Politiikka> Asemointi | Politiikka> Ideologia | Jäsenet> Valtioduuma | Jäsenet>  | Jäsenet>  | Jäsenet>  |
| --- | --- | --- | --- | --- | --- | --- | --- | --- | --- |
|  | Yhtenäinen Venäjä | 2001 | Dmitri Medvedev | kansanpuolue | valtiojohtoisuus, nationalismi | 335 / 450  |  |  |  |
|  | Venäjän federaation kommunistinen puolue | 1993 | Gennadi Zjuganov | vasemmisto, äärivasemmisto | kommunismi, marxismi-leninismi | 43 / 450  |  |  |  |
|  | Venäjän liberaalidemokraattinen puolue | 1992 | Vladimir Žirinovski | oikeisto, äärioikeisto | arvokonservatismi, oikeistopopulismi | 40 / 450  |  |  |  |
|  | Oikeudenmukainen Venäjä | 2006 | Sergei Mironov | keskusta | sosiaalidemokratia, demokraattinen sosialismi | 23 / 450  |  |  |  |
|  | Rodina | 2012 | Aleksei Žuravljov | oikeisto | konservatismi, oikeistopopulismi | 1 / 450  |  |  |  |
|  | Kansalaisfoorumi | 2012 | Rifat Shaykhutdinov | keskusta-oikeisto | liberaalikonservatismi, talousliberalismi | 1 / 450  |  |  |  |
Tällä hetkellä edustettuna alueellisissa parlamenteissa

Jabloko
Pravoje delo
Vihreät
Venäjän kommunistit
Linnéa Mynttinen

| Linnéa Mynttinen> Henkilötiedot |
| --- | --- |
Syntynyt: 12. maaliskuuta 1936 
Linnéa Mynttinen (s. 12. maaliskuuta 1936) on palkittu Punaisen Ristin Ennakkoluuloton Edelläkävijä -tunnustuksella. Punainen Ristin tunnustuksen voi saada yhteisöt tai ihmiset, jotka ovat edistäneet ihmisten yhdenvertaista kohtelua.  Punaisen Ristin mukaan Mynttinen on toiminut rohkaisevana esimerkkinä ja on murtanut turvapaikanhakijoihin liittyviä stereotypioita. Hän on antanut turvapaikanhakijalle mahdollisuuden oppia kieltä ja edistänyt tämän kotoutumista. Tärkeää on ollut myös toivon antaminen ja mahdollisuus kuulua suomalaiseen yhteiskuntaan.
Mynttinen otti tammikuussa 2016 irakilaisen pakolaisen, Ali Kemil al-Sammarnaien, henkilökohtaiseksi avustajakseen. Kirkkonummelainen Mynttinen nousi julkisuuteen osallistumalla paljon porua herättäneeseen Ylen A2-illan turvattomuuskeskusteluun maaliskuun alussa. Keskustelussa hän arvosteli suorin sanoin muukalaisvastaisuutta.
Al-Zawiya

| Al-Zawiya |
| --- | --- |
 Al-Zawiya
 Koordinaatit: 32°45′8″N, 12°43′40″E 
Valtio:  Libya
Piirikunta:  Al-Zawiya
Väkiluku (2020):  186 100
Infobox OKVirheellinen NIMI-arvo: 
Al-Zawiya (arab. الزاوية‎) on kaupunki ja samannimisen piirikunnan hallinnollinen keskus Libyassa. Se sijaitsee Välimeren rannalla 50 kilometriä Tripolista länteen. Kaupungissa on 186 100 asukasta (vuonna 2020).
Al-Zawiyan kautta kulkee Tripolista Tunisian rajalle johtava maantie. Kaupungissa on Libyan vanhin öljynjalostamo ja sen lähellä on öljykenttiä. Lähiseudun elinkeinoja ovat maanviljely ja karjanhoito. Al-Zawiyassa toimii vuonna 1988 perustettu yliopisto.
Al-Zawiyan länsipuolella sijaitsee Sabrathan rauniokaupunki.
Aarne Heljakka

Aarne Armas Heljakka (17. huhtikuuta 1922 Kauhajoki – 21. marraskuuta 1998 Pori) oli suomalainen yrittäjä ja yritysjohtaja, joka kehitti Kimble-pelin.
Henkilöhistoria

Heljakan vanhemmat olivat sähköasentaja Heikki Heljakka, aiemmin Helen, ja ompelija Maija Liisa Filppula. Hän avioitui 1946 Laila Orvokki Kuuselan kanssa. Heljakka kävi keskikoulun Ilmajoen yhteiskoulussa. Hän oli taksiautoilija Ilmajoella 1945–1947, jalkinetehtailija Kauhajoella 1947–1952, Suupohjan Auton perustaja ja yrittäjä 1952–1957 ja auto- ja muiden liikkeiden palveluksessa myyntimies ja myyntipäällikkö 1957–1967.
Nelostuote Ky:n, sittemmin Tactic Games -osakeyhtiö, perustaja Heljakka oli 1967, toimitusjohtaja 1967–1980 ja hallituksen puheenjohtaja 1967–1988. Heljakka oli myös Porin Nelosmainos Oy:n, vuodesta 1984 Suomen Nelosmainos Oy, sekä Porin Nelospaino Oy:n ja A-video Oy:n perustajaosakas. Hänellä oli lisäksi useita liike-elämän ja muita luottamustehtäviä.
Julkaisuja

Maria ja Sameli Filppulan suku, 1990 (yhdessä muiden kanssa)
Aiheesta muualla

Aarne Heljakka 60 v, 1982, toim. Jonny-Kai Forssell
Abyss (televisiosarja)

| Abyss> 어비스 |
| --- | --- |
Tyyli:  draama
Kestoaika:  60 min
Pääosissa:   Park Bo-young  Ahn Hyo-seop  Lee Sung-jae 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  6. toukokuuta 2019 – 25. kesäkuuta 2019
Jaksoja:  16
Tuotanto
Tuotantoyhtiö(t):  Neo Entertainment
Aiheesta muualla
Virallinen sivusto
IMDb
Abyss (hangul: 어비스; uudistettu latinisaatio: Eobiseu) on televisioyhtiö tvN:n esittämä eteläkorealainen draamasarja. Sen päärooleissa ovat Park Bo-young, Ahn Hyo-seop ja Lee Sung-jae.
Suomessa sarja alkoi samanaikaisesti Netflixissä.
Näyttelijät

| 0 | 1 | 2 |
| --- | --- | --- |
|  Park Bo-young  | … |  Go Se-yeon ja Lee Mi-Do   |
|  Ahn Hyo-seop  | … |  Cha Min   |
|  Lee Sung-jae  | … |  Oh Yeong-cheol / Oh Seong-cheo   |
Aiheesta muualla

Viralliset kotisivut
Long Haul

| Long Haul |
| --- | --- |
Ensiesiintyminen:  The Transformers (joulukuu 1984)
Henkilötiedot
Koko nimi:  Long Haul
Ryhmäsidokset:  Decepticonit Constructiconit
Sukupuoli:  Mies
Muuntautumismuodot:  Kuorma-auto
Näyttelijä(t):  Gregg Berger (1984–1986) Neil Kaplan (2009)
Long Haul on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
The Transformers

Long Haul kuului ensimmäisessä Transformers-sarjassa Constructiconien ryhmään, jotka loivat Cybertronissa Crystal Cityn, mutta nykyään ovat osa Megatronin joukkoja. Long Haul toimi lähinnä tavaroiden kuljettajana.
Elokuvasarja > Transformers: Kaatuneiden kosto

Long Haulin ulkomuoto oli Josh Nizzin suunnittelema fanikuva ja Michael Bay piti siitä niin paljon, että otti sen mukaan Transformers: Kaatuneiden kostoon.
Long Haul oli mukana Megatronin elvytyksessä, sekä Egyptissä käydyssä taistelussa. Hän sai surmansa Operaatio Tulimyrskyssä, kun F-16 Fighting Falcon -hävittäjät tulittavat häntä. Long Haul muuntautuu Caterpillar 773B -kuorma-autoksi. Samanlainen ajoneuvo muuntautuu myös Devastatorin oikeaksi jalaksi.
Elokuvasarja > Transformers: Kaatuneiden kosto > Transformers: Revenge of the Fallen -videopeli

Long Haul on mukana elokuvaan pohjautuvassa videopelissä Transformers: Revenge of the Fallen, jossa se on pelin yksi viidestä Decepticonkamppanjan pelihahmosta. Long Haul käyttää aseenaan liekinheittimiä ja kranaatinheittimiä. Erikoiskykynä hänellä on parantuminen (Autobottikampanjassa Ratchetilla on sama erikoiskyky).
Hahmon äänenä toimi muun muassa Transformers: Robots in Disguisessa Optimus Primen äänenä toiminut Neil Kaplan.
Elokuvasarja > Transformers: Kuun pimeä puoli

Elokuvassa Transformers: Kuun pimeä puoli esiintyy Long Haulin kaltaisia Decepticoneja, joista yksi kuitenkin skannasi ajoneuvomuodokseen Waste Managementin jäteauton.
Elokuvassa esiintyy myös pieni taistelukyvytön Decepticon, jonka ulkomuoto muistuttaa Long Haulin päätä. Tekijäteksteissä tälle Decepticonille on annettu nimi Igor. Uskollisuutensa vuoksi hän hokee jatkuvasti Megatronin nimeä. Igorin ääninäyttelijänä elokuvassa on Greg Berg.
Hahmoa näytelleet

| Vuodet | Näyttelijät | Sarjat | Konsolipelit |
| --- | --- | --- | --- |
| 1984–1986 | Gregg Berger | The Transformers |  |
| 2009 | Neil Kaplan |  | Transformers: Revenge of the Fallen |
Aiheesta muualla

Lisätietoa Long Haulista TFWIKI.Netissä, Transformers-aiheisesta wikiassa
Transformers
Igor elokuvassa Transformers: Kuun pimeä puoli
Linnéa Ågren

| Henkilötiedot |
| --- | --- | --- | --- |
Syntymäaika: 24. toukokuuta 1991
Syntymäpaikka: , Ruotsi
Pelipaikka: puolustaja
Pituus: 176
Paino: 67
Seurat
| Vuodet | Seura | O | (M) |
| 2010-2015 | Umeå IK |  |  |
 Seurajoukkueuran tilastot kattavat vain kansalliset sarjat, päivitetty 6.4.2019.
Linnéa Ågren (s. 24. toukokuuta 1991 Ruotsi) on ruotsalainen jalkapalloilija, pelipaikaltaan puolustaja. Hän pelasi vuodet 2010–2015 Umeå IK:ssa. Ågren käyttää pelinumeronaan 16:a.
5-metoksidimetyylitryptamiini

| --- | --- |

5-metoksidimetyylitryptamiini
Systemaattinen (IUPAC) nimi
2-(5-metoksi-1H-indoli-3- yl)-N,N-dimetyylietaaliamiini
Tunnisteet
CAS-numero: 1019-45-0
ATC-koodi:  ?
PubChem CID: 1832
Kemialliset tiedot
Kaava: C13H18N2O 
Moolimassa: 218,298 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Bufo alvarius sammakon iho erittää 5-metoksidimetyylitryptamiiniä.
5-metoksidimetyylitryptamiini (5-MeO-DMT, N,N-dimetyyli-5-metoksitryptamiini) on hyvin voimakas psykedeelinen tryptamiini, jota esiintyy luonnossa kasvikunnassa ja muutamissa sammakkolajeissa.
5-metoksidimetyylitryptamiiniä valmistettiin synteettisesti ensimmäisen kerran vuonna 1936. Vuonna 1959 sitä eristettiin Anadenanthera peregrinan siemenistä, joita käytetään Yopo-nuuskan yhtenä valmistusaineena.
5-metoksidimetyylitryptamiini O-demetyloituu bufoteniiniksi (5-HO-DMT).
Annostus ja vaikutukset

Puhtaassa muodossa 5-metoksidimetyylitryptamiini nautitaan polttamalla, nuuskaamalla tai injektoimalla, ja se on aktiivinen jopa 2 milligramman annoksilla. 5-metoksidimetyylitryptamiini on aktiivinen myös oraalisesti, jos sitä nautitaan samanaikaisesti monoamiinioksidaasi-inhibiittoreiden kanssa. Tutkija Jonathan Ottin mukaan 5-metoksidimetyylitryptamiini on aktiivinen oraalisesti myös ilman MAO-estäjiä, jos annostus on yli 30 milligrammaa.
Vaikutukset alkavat poltettaessa tai injektoidessa muutamassa sekunnissa, nuuskatessa minuuteissa. Kokemuksen kuvataan usein muistuttavan kuolemanrajakokemusta. Pääasialliset vaikutukset kestävät poltettaessa 5–10 minuuttia. Nuuskatessa varsinaiset vaikutukset ovat huomattavasti vähemmän intensiivisiä, ja ne kestävät keskimäärin 15–25 minuuttia.
Kemia

Yhdysvaltalainen tutkija Hamilton Morris kehitti menetelmän valmistaa 5-MeO-DMT:tä 5-metoksitryptamiinin vapaaemäksestä pelkistävän aminoinnin myötä.
Laki

5-MeO-DMT luokiteltiin Suomessa 19.12.2014 valtioneuvoston asetuksessa kuluttajamarkkinoilta kielletyistä psykoaktiivisista aineista.
5-MeO-DMT luokiteltiin Suomessa sosiaali- ja terveysministeriön toimesta huumausaineeksi vuonna 2023.
Aiheesta muualla

Wikimedia Commonsissa on kuvia tai muita tiedostoja aiheesta .
Human Metabolome Database (HMDB): 5-Methoxydimethyltryptamine (englanniksi)
Food Component Database (FooDB): 5-Methoxydimethyltryptamine (Arkistoitu) (englanniksi)
PheroBase: Semiochemical - o-methylbufotenine (englanniksi)
5-MeO-DMT Erowid-portaalissa.
5-MeO-DMT isomerdesign.com-portaalissa.
KEGG: 5-Methoxy-N,N-dimethyltryptamine (englanniksi)
PubChem Substance Record: Methoxydimethyltryptamines (englanniksi)
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani